为下列古文添加标点：
十有一月公至自伐郑经十七八壬申公孙婴齐卒于狸轸传非此月日也曷为以此月日卒之待君命然后卒大夫曷为待君命然后卒大夫前此者婴齐走之晋公会晋侯将执公婴齐为公请公许之反为大夫归至于狸轸而卒无君命不敢卒大夫公至曰吾固许之反为大夫然后卒之经十七九十有二月丁巳朔日有食之经十七十邾娄子貜且卒经十七十一晋杀其大夫郄锜郄州郄至
答案：十有一月，公至自伐郑。
　　（经十七八）壬申，公孙婴齐卒于狸轸。
　　（传）非此月日也，曷为以此月日卒之？待君命然后卒大夫。曷为待君命然后卒大夫？前此者婴齐走之晋，公会晋侯，将执公。婴齐为公请，公许之反为大夫，归。至于狸轸而卒。无君命不敢卒大夫，公至，曰：「吾固许之反为大夫。」然后卒之。
　　（经十七九）十有二月丁巳朔，日有食之。
　　（经十七十）邾娄子貜且卒。
　　（经十七十一）晋杀其大夫郄锜、郄州、郄至